Ο **Μπόγιαν Ντούμπλιεβιτς** (Νίκσιτς, 24 Οκτωβρίου 1991) είναι Μαυροβούνιος επαγγελματίας διεθνής καλαθοσφαιριστής. Έχει ύψος 2,05 μέτρων, και παίζει στις θέσεις πάουερ φόργουορντ και σέντερ για την Ζενίτ Αγίας Πετρούπολης. Εκπροσωπεί επίσης την εθνική ομάδα του Μαυροβουνίου.

Επαγγελματική σταδιοδρομία
--------------------------

Ο Ντούμπλιεβιτς ξεκίνησε την επαγγελματική σταδιοδρομία του το 2009, με την Λόβτσεν Τσετινιέ, όπου και έπαιξε μέχρι το 2010.

Το 2010 πήρε μεταγραφή για την Μπουντούτσνοστ στην οποία έμεινε μέχρι το 2012,

Το 2012 υπέγραψε τριετές συμβόλαιο συνεργασίας με την ομάδα του Πρωταθλήματος Ισπανίας, Βαλένθια Μπάσκετ. Στην πρώτη του χρονιά στη Βαλένθια, ο Ντούμπλιεβιτς πήρε το βραβείο του το Ανερχόμενου Αστεριού της χρονιάς στο EuroCup της περιόδου 2012–13.

Τον Ιούνιο του 2013, επέκτεινε το συμβόλαιό του με τη Βαλένθια Μπάσκετ μέχρι τη σεζόν 2015–16. Το συμβόλαιο περιελάμβανε ρήτρα εξαγοράς NBA, στο αρχικό ποσό του 1 εκατομμυρίου ευρώ. Το ποσό εξαγοράς, ωστόσο, μειώθηκε στις 200.000 ευρώ το καλοκαίρι του 2015. Με την Ισπανική ομάδα κατέκτησε το Γιούροκαπ το 2014 κόντρα στην Ούνικς Καζάν και ο ίδιος αναδείχτηκε ξανά Ανερχόμενος Αστέρας της διοργάνωσης. Στις 13 Μαρτίου 2015, επέκτεινε το συμβόλαιό του μέχρι το 2018. Το 2017, ήταν σημαντικό μέλος της ομάδας (αναδείχτηκε MVP των τελικών), όταν αυτή κατέκτησε για πρώτη φορά στην ιστορία της το Ισπανικό πρωτάθλημα κόντρα στην Ρεάλ Μαδρίτης με 3-1 νίκες στη σειρά των τελικών. Στις 15 Απριλίου 2019 κατέκτησε για δεύτερη φορά το Γιούροκαπ, αφού η Βαλένθια νίκησε στη σειρά των τελικών την Άλμπα Βερολίνου 2-1. Ο ίδιος είχε στον καθοριστικό αγώνα 18 πόντους και 8 ριμπάουντ.

Στις 27 Δεκεμβρίου 2019 κόντρα στην Φενέρμπαχτσε για την Ευρωλίγκα είχε 30 πόντους (9/11 δίποντα, 2/3 τρίποντα, 6/7 βολές), 12 ριμπάουντ με 42 βαθμούς στο σύστημα αξιολόγησης, αριθμός που του χάρισε το βραβείο του MVP της 16ης αγωνιστικής. Στις 30 Ιανουαρίου 2020 κόντρα στον Παναθηναϊκό, είχε 19 πόντους (8/9 δίποντα, 1/4 τρίποντα, 0/1 βολή), 7 ριμπάουντ, 2 ασίστ 1 κλέψιμο, 1 μπλοκ και 5 κερδισμένα φάουλ, με τους 26 βαθμούς στο σύστημα αξιολόγησης να του δίνουν για δεύτερη φορά στη σεζόν το βραβείο του MVP της αγωνιστικής (22ης). Στην Ευρωλίγκα τη σεζόν 2019-20 26 μέτρησε 14.2 πόντους (59,8% δίποντα, 34,9% τρίποντα, 82.8% βολές), 6.5 ριμπάουντ και 1.7 ασίστ σε 26 αγώνες. Στις 23 Μαρτίου 2020, ανανέωσε το συμβόλαιό του με την Βαλένθια μέχρι το 2023.

Στις 7 Μαρτίου 2021, ξεπέρασε τους 1.000 πόντους καριέρας στην Ευρωλίγκα και έγινε ο 200ος παίκτης της διοργάνωσης που ξεπέρασε αυτό τον αριθμό. Τη σεζόν 2020-21 μέτρησε στην Ευρωλίγκα 9.8 πόντους, 2.4 ασίστ και 5.8 ριμπάουντ κατά μέσο όρο σε 29 αγώνες. 

Στις 2 Οκτωβρίου 2021, έγραψε ιστορία καθώς έφτασε τους 3.701 πόντους και έγινε ο 1ος σκόρερ όλων των εποχών της Βαλένθια στο ισπανικό πρωτάθλημα. Στις 8 Μαΐου 2022, βρέθηκε στην δεύτερη καλύτερη πεντάδα της σεζόν 2021-22 για το EuroCup.

Στις 14 Δεκεμβρίου 2022 κόντρα στον Παναθηναϊκό, είχε 23 πόντους (6/6 δίποντα, 3/6 τρίποντα, 2/2 βολές), 8 ριμπάουντ, 2 ασίστ, 2 κλεψίματα, 2 λάθη και 3 κερδισμένα φάουλ και με 33 PIR, αναδείχτηκε MVP της 13ης αγωνιστικής στην Ευρωλίγκα. Τη σεζόν 2022-23 μέτρησε στην Ευρωλίγκα 11.7 πόντους, 1.5 ασίστ και 4.8 ριμπάουντ κατά μέσο όρο σε 27 αγώνες, ενώ στο ισπανικό πρωτάθλημα είχε 10.2 πόντους και 6.8 ριμπάουντ. Στις 30 Ιουνίου 2023, ύστερα από 11 χρόνια συνεχούς συνεργασίας μεταξύ των δυο πλευρών, αποτέλεσε παρελθόν, με την Βαλένθια να τον ευχαριστεί για την προσφορά του. Ο Ντούμπλιεβιτς αποχώρησε ως ο παίκτης με τους δεύτερους περισσότερους αγώνες (629), ο ξένος παίκτης με τα περισσότερα παιχνίδια και τις περισσότερες σεζόν (11) και ο πρώτος σκόρερ και ριμπάουντερ στην ιστορία της ομάδας.

Στις 10 Ιουλίου 2023, ανακοινώθηκε από την Ζενίτ Αγίας Πετρούπολης μέχρι το τέλος της σεζόν 2023-24.

### Δικαιώματα ντράφτ ΝΒΑ

Οι Μινεσότα Τίμπεργουλβς επέλεξαν τον Ντούμπλιεβιτς στο ντραφτ του ΝΒΑ το 2013, στην 59η θέση στο σύνολο. Το 2019, τα δικαιώματα του ντράφτ ανταλλάχθηκαν στους Πόρτλαντ Μπλέιζερς.

Εθνική Ομάδα
------------

Ο Ντούμπλιεβιτς έπαιξε με τις μικρές εθνικές ομάδες του Μαυροβουνίου, αποτελώντας μέρος της ομάδας όλης της διοργάνωσης στο Ευρωπαϊκό Πρωτάθλημα Καλαθοσφαίρισης Νέων Ανδρών της FIBA του 2011. Με την εθνική ομάδα καλαθοσφαίρισης του Μαυροβουνίου, ο Ντούμπλιεβιτς έπαιξε στο Ευρωπαϊκό Πρωτάθλημα Καλαθοσφαίρισης του 2013 και του 2017 και στο Παγκόσμιο Κύπελλο του 2019.

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2014-15 | Βαλένθια | 8 | 2 | 22.9 | .511 | **.429** | **.917** | 4.1 | .9 | **.9** | **.3** | **15.5** | 16.5 |
| 2017-18 | 24 | 17 | 20.2 | .471 | .371 | .814 | 5.0 | 1.4 | .5 | .1 | 10.8 | 13.3 |
| 2019-20 | 26 | 11 | **23.5** | **.514** | .349 | .828 | **6.5** | 1.7 | .6 | .2 | 14.2 | **18.0** |
| 2020-21 | **29** | **24** | 22.4 | .457 | .333 | .797 | 5.8 | **2.4** | **.9** | .2 | 9.8 | 13.6 |
| Καριέρα |  | 87 | 64 | 22.1 | .486 | .358 | .824 | 5.6 | 1.8 | .7 | .2 | 11.9 | 15.1 |

Τίτλοι-Διακρίσεις
-----------------

### Συλλογικοί

#### Μπούντουτσνοστ

* 2x Πρωτάθλημα Μαυροβουνίου (2011, 2012)
* 2x Κύπελλο Μαυροβουνίου (2011, 2012)

#### Βαλένθια

* 2x Γιούροκαπ (2014, 2019)
* Πρωτάθλημα Ισπανίας (2017)
* Σούπερ Καπ Ισπανίας (2017)

### Ατομικοί

* 5× Καλύτερη ομάδα του Γιούροκαπ
	+ 2x Καλύτερη πεντάδα (2017, 2019)
	+ 3× Δεύτερη καλύτερη πεντάδα (2012, 2014, 2022)
* 2× Ανερχόμενος Αστέρας Γιούροκαπ (2013, 2014)
* 3x MVP της αγωνιστικής στην Ευρωλίγκα (16η αγωνιστική 2019/20), (22η αγωνιστική 2019/20), (13η αγωνιστική 2022/23)
* 3x Καλύτερη ομάδα στο Πρωτάθλημα Ισπανίας:
	+ 2x Καλύτερη πεντάδα στο Πρωτάθλημα Ισπανίας (2017, 2019)
	+ Δεύτερη καλύτερη πεντάδα στο Πρωτάθλημα Ισπανίας: (2018)
* MVP των τελικών στο Πρωτάθλημα Ισπανίας (2017)
* 2x MVP του μήνα στο Πρωτάθλημα Ισπανίας (Απρίλιος 2017, Απρίλιος 2023)

### Μικρές εθνικές ομάδες του Μαυροβουνίου

* Ευρωπαϊκό Πρωτάθλημα Καλαθοσφαίρισης Νέων Ανδρών 2011 FIBA : Ομάδα όλης της διοργάνωσης

Βιβλιογραφικές αναφορές
-----------------------

1. ↑  DUBLJEVIC, BOJAN HEIGHT: 2.05.
2. ↑  Height w/o Shoes 6' 8.5".
3. ↑  2012-13 Eurocup Rising Star Trophy winner: Bojan Dubljevic, Valencia Basket.
4. ↑  newsroom, sport-fm. «Ανανέωσε με Βαλένθια ο Ντούμπλιεβιτς». *sport-fm.gr*. Ανακτήθηκε στις 26 Μαΐου 2023.
5. ↑  «Ολοκλήρωσε το... σοκ και το σήκωσε η Βαλένθια!» (στα αγγλικά). *Contra.gr*.. Ανακτήθηκε στις 2017-06-17.
6. ↑  «Βαλένθια: Βασίλισσα του EuroCup, πάει Ευρωλίγκα! (video)». *Eurohoops*. 15 Απριλίου 2019. Ανακτήθηκε στις 26 Μαΐου 2023.
7. ↑  «Ντούμπλιεβιτς: Ο MVP της 16ης αγωνιστικής! (videos)». *Eurohoops*. 28 Δεκεμβρίου 2019. Ανακτήθηκε στις 26 Μαΐου 2023.
8. ↑  «Ντούμπλιεβιτς: Δεύτερη φορά MVP αγωνιστικής! (videos)». *Eurohoops*. 1 Φεβρουαρίου 2020. Ανακτήθηκε στις 26 Μαΐου 2023.
9. ↑  «Ντούμπλιεβιτς: Ανανέωσε με τη Βαλένθια μέχρι το 2023 (video)». *Eurohoops*. 23 Μαρτίου 2020. Ανακτήθηκε στις 26 Μαΐου 2023.
10. ↑  «Έφτασε τους 1.000 πόντους στην EuroLeague o Ντούμπλιεβιτς». *to10.gr*. 7 Μαρτίου 2021. Ανακτήθηκε στις 26 Μαΐου 2023.
11. ↑  «Ντούμπλιεβιτς: Πρώτος σκόρερ στην ιστορία της Βαλένθια στην ACB (vid) | Gazzetta». *www.gazzetta.gr*. Ανακτήθηκε στις 26 Μαΐου 2023.
12. ↑  Τeam, Onsports (8 Μαΐου 2022). «Eurocup: Ανακοίνωσε τη δεύτερη καλύτερη πεντάδα της σεζόν - Μέσα ο Πάντερ (video)». *Onsports.gr*. Ανακτήθηκε στις 26 Μαΐου 2023.
13. ↑  «Ντούμπλιεβιτς: MVP για τρίτη φορά στην καριέρα του, με την εμφάνιση κόντρα στον Παναθηναϊκό (video)». *Eurohoops*. 15 Δεκεμβρίου 2022. Ανακτήθηκε στις 26 Μαΐου 2023.
14. ↑  «Βαλένθια: Παρελθόν ο Ντούμπλιεβιτς μετά από 11 χρόνια στην ομάδα (videos)». *Eurohoops*. 30 Ιουνίου 2023. Ανακτήθηκε στις 1 Ιουλίου 2023.
15. ↑  «Ζενίτ: Ανακοίνωσε τον Μπόγιαν Ντούμπλιεβιτς (videos)». *Eurohoops*. 10 Ιουλίου 2023. Ανακτήθηκε στις 10 Ιουλίου 2023.
16. ↑  «Timberwolves draft Montenegrin F Bojan Dubljevic at pick No. 59». *Minneapolis Star Tribune*. June 27, 2013.. Ανακτήθηκε στις June 30, 2013.
17. ↑  «Timberwolves Acquire Jake Layman». *NBA.com*. 8 Ιουλίου 2019.
18. ↑  MVP Mirotic Leads All Tournament Team. FIBA Europe. 24 July 2011

Εξωτερικοί σύνδεσμοι
--------------------

* Ο Μπόγιαν Ντούμπλιεβιτς στο acb.com (στα Ισπανικά)
* Ο Μπόγιαν Ντούμπλιεβιτς στο draftexpress.com
* Ο Μπόγιαν Ντούμπλιεβιτς στο eurobasket.com
* Ο Μπόγιαν Ντούμπλιεβιτς στο euroleague.net
* Ο Μπόγιαν Ντούμπλιεβιτς στο fiba.com
* Μπόγιαν Ντούμπλιεβιτς στο Twitter